armvectores/hy_wikipedia_2023 huggingface dataset:
Տուգուրո-Չումիկանսկի շրջան

Տուգուրո-Չումիկանսկի շրջան (ռուս.՝ Тугуро-Чумиканский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1926 թվականին։ Վարչական կենտրոնը՝ Չումիկան։


== Աշխարհագրություն ==
Շրջանի տարածքի մակերեսը կազմում է 96080 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 2411 մարդ։ Բնակչության խտությունը կազմում էր 0,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կցորդում

Կցորդում, կցման կցորդիչ, տրանսպորտային մեքենաների մեխանիզմ, որը ոլորող մոմենտը ներքին այրման շարժիչից փոխանցում է փոխանցումների տուփին։ Կցորդումը ապահովում է շարժիչի և տրանսմիսիայի լիսեռների կարճատև անջատումը, փոխանցումների առանց հարվածի փոխարկումը և տեղից մեքենայի սահուն շարժվելը։ Կախված տարվող սկավառակների թվից՝ լինում են մեկ, երկու և բազմասկավառակային կցորդումներ։ 
Կցորդման անջատումն իրականացվում է ոտնակով, լծակավոր կամ հիդրավլիկական փոխանցման միջոցով, իսկ ծանր մեքենաներում՝ օժանդակ հաղորդակի օգնությամբ։
Ժան-Լուի Բարտու

Ժան-Լուի Բարտու (օգոստոսի 25, 1862(1862-08-25)[…], Օլորոն-Սենտ-Մարի - հոկտեմբերի 9, 1934(1934-10-09)[…], Մարսել), ֆրանսիացի դատախազ և Երրորդ հանրապետության քաղաքական գործիչ։


== Կենսագրություն ==
Ծնվել է առևտրականի ընտանիքում։ Ստացել է իրավաբանական կրթություն, բայց շատ շուտ միացել է քաղաքականությանը։ 1889 թվականին առաջին անգամ ընտրվել է Ֆրանսիայի խորհրդարանի անդամ։ 1894 թվականից զբաղեցրել է նախարարական տարբեր պաշտոններ։ 1913 թվականի մարտի 22-ից մինչև դեկտեմբերի 9-ը եղել է վարչապետ։ Չնայած պահպանողական տեսակետին, Հիտլերի ագրեսիայի աճող սպառնալիքի առջև նա դարձավ Խորհրդային Միության հետ կոլեկտիվ անվտանգության քաղաքականության ակտիվ կողմնակիցը։ Նա դիվանագիտական արտահայտությունների հետևից չէր ընկնում։ Նրա հետախուզական, խելամիտ և համակողմանի կրթության շնորհիվ, նրա հետ զրուցելիս միշտ գեղագիտական հաճույք են ստացել։ Բարտուն առանցքային դեր է ունեցել Ֆրանս-խորհրդային պայմանագրի փոխօգնության ժամանակ, որը ստորագրվել է 1939 թվականին։
1934 թվականի փետրվարի 9-ին ստնաձնել է արտաքին գործերի նախարարի պաշտոն։ Նույն թվականի հոկտեմբերի 9-ին Հարավսլավիայի թագավոր Ալեքսանդր I-ի հետ միասին սպանվեց Մարսելում։
Գրադարանի սիրահար էր։


== Սպանություն ==
Որպես արտաքին գործերի նախարար, 1934 թվականին Բարտուն մեկնեց Մարսել Հարավսլավիայի թագավոր Ալեքսանդր I-ի հետ հանդիպելու։ Հոկտեմբերի 9-ին Ալեքսանդրը սպանվեց բուլղարական հեղափոխական Վլադո Չերնոզեմսկու կողմից, որը իր հերթին սպանվեց ոստիկանության կողմից։ Բարտուն վիրավորվել է և մահացել է արյան կորստից։ Երկար ժամանակ մտածում էին, թե Բարտուն նույնպես սպանվել է Չերնոզեմսկու կողմից, սակայն 1974 թվականին կատարված դատաբժշկական փորձաքննության արդյունքում պարզ դարձավ, որ դրա հեղինակը ոստիկանությունն է։


== Գրականություն ==
«Барту, Жан-Людовик»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Лидин В.Г. Библиотека Барту // Лидин В.Г. Друзья мои - книги. Рассказы книголюба. - М.: Современник, 1976. С. 301 - 303:


== Ծանոթագրություններ ==


== Արտաքին հղումներ ==
Малафеев К. А. Луи Барту — политик и дипломат. — М.: Международные отношения, 1988. — ISBN 5-7133-0135-4
Митре Стаменов. Атентатът в Марсилия. Владо Черноземски. Живот, отдаден на Македония. Archived 2010-04-09 at the Wayback Machine. — София: ВМРО—СМД, 1993.
Убийство Александра и Луи Барту, документальная кинохроника
Louis Barthou auf dem Cover des Time Magazine vom 24. September 1934 Archived 2006-03-18 at the Wayback Machine.
Louis Barthou und König Alexander I. wenige Augenblicke vor dem Attentat, bei dem beide getötet wurden Archived 2011-09-16 at the Wayback Machine.
(164) Եվա

(164) Եվա (անգլ.՝ Eva), աստերոիդ աստերոիդների հիմնական գոտում։ Հայտնաբերվել է 1876 թվականի հուլիսի 12-ին Պոլ Անրիի կողմից Փարիզում։
Միջին հեռավորությունը Արեգակից կազմում է 2,634157 ա. մ., առավելագույնը մոտենում է 1,726 ա. մ. հեռավորության վրա և հեռանում 3,5423 ա. մ., իսկ Երկրի ուղեծրին Եվա աստերոիդը նվազագույնը մոտենում է 0,8869 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1561,57 երկրային օրվա ընթացքում, իր ուղեծրով շարժվելով միջինում 0,230537 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,47° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(164) Եվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6001) Թալես

(6001) Թալես (անգլ.՝ Thales), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,853447 ա. մ., առավելագույնը մոտենում է 2,6973 ա. մ. հեռավորության վրա և հեռանում 3,0096 ա. մ.։ Արեգակի շուրջ մեկ ամբողջական պտույտ է կատարում 1760,57 երկրային օրվա ընթացքում, իր ուղեծրով շարժվելով միջինում 0,204479 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6001) Թալես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (3454)

Ժողովածու, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3454 թվի տակ։ Գրված է թղթի վրա, որը ունի 15,5X10,9 չափս։ Ձեռագիրը կազմված է 15 թերթից։ Գրված է միասյուն նոտրգիրով։ Կազմը` լուսանցք։


== Բովանդակություն ==
Աղոթք։
Գրառաջք
Գր․ Կեսրացւոյ Անուանք քաղաքաց։
Դեղադիր։
Խրատք


== Ծանոթագրություններ ==
Միլան Ալեքսիչ

Միլան Ալեքսիչ (կյուրեղագիր սերբերեն՝ Милан Алексић, մայիսի 13, 1986(1986-05-13), Բելգրադ, ՀՍՖՀ), սերբ անվանի ջրագնդորդ, որն իր հայրենի երկրի հավաքականի կազմում մասնակցել է 2012 թվականին Լոնդոնում և 2016 թվականին Ռիո դե Ժանեյրոյում անցկացված ամառային օլիմպիական խաղերին։
Լոնդոնյան օլիմպիադայում Ալեքսիչը մասնակցել է ջրագնդակի մրցաշարի ութ խաղի և խփել հինգ գոլ՝ նպաստելով, որ Սերբիայի հավաքականն արժանանա բրնզե մեդալների։ Հաջորդ օլիմպիական խաղերում, որոնք տեղի են ունեցել 2016 թվականին Բրազիլիայի խոշորագույն քաղաք Ռիո դե Ժանեյրոյում, Ալեքսիչն ու իր թիմակիցները զարգացրել են հաջողությունը և նվաճել օլիմպիադայի հաղթողի կոչումն ու ոսկե մեդալներ։
Ջրագնդակի Սերբիայի հավաքական թիմի կազմում Միլան Ալեքսիչը նվաճել է նաև աշխարհի չեմպիոնի տիտղոսը, երկու անգամ հաղթող ճանաչվել աշխարհի գավաթի խաղարկություններում (2009 և 2015 թվականներին), 2011 թվականին էլ այդ գավաթի խաղարկության հեղինակավոր ու դժվարին մրցաշարում գրավել է երկրորդ տեղը։ Բացի այդ, 2017 թ. աշխարհի առաջնությունում արժանացել է բրոնզե մեդալի, երեք անգամ նվաճել Եվրոպայի չեմպիոնի ու գավաթակրի տիտղոսները (2012, 2014 և 2016 թվականներին)։ Ակումբային մրցաշարերում ամենամեծ հաջողությանը նա հասել է 2011 թվականին, երբ Սերբիայի մայրաքաղաք Բելգրադի «Պարտիզան» թիմի կազմում նվաճել է Եվրոլիգայի գավաթն ու սուպերգավաթը(այդ թիմի կազմում բազմիցս դարձել է նաև Սերբիայի չեմպիոն ու գավաթակիր)։


== Ծանոթագրություններ ==


== Արտաքին հղումներ ==
Milan Aleksić at Water Polo Association of Serbia (archived)
Էնդրյու Բրեյթբարտ

Էնդրյու Բրեյթբարտ (անգլ.՝ Andrew Breitbart, փետրվարի 1, 1969(1969-02-01), Լոս Անջելես, Կալիֆոռնիա, ԱՄՆ - մարտի 1, 2012(2012-03-01), Լոս Անջելես, Կալիֆոռնիա, ԱՄՆ), ամերիկացի հրատարակիչ, լրագրող և պահպանողական ուղղության խմբագիր։ Breitbart News կայքի ստեղծող։ Մեթ Դրաջի հետ միասին կանգնած է Drudge Report-ի ստեղծման հիմքում։ Եղել է նաև կինոյի դերասան և պրոդյուսեր։


== Կենսագրություն ==
Ավարտել է Նոր Օռլեանում գտնվող Տյուլեյնի համալսարանը։ Ավելի ուշ որպես խմբագիր սկսել է աշխատելDrudge Report-ում։ 2005 թվականին գործի է դրել իր Breitbart News կայքը։ Հետագայում Բրեյթբարտը ստեղծել է էլի մի քանի օնլայն ԶԼՄ՝ Big Hollywood, Big Government և Big Journalism։ 2009 թվականին տեսանյութ է տեղադրել, որն արվել էր պահպանողականների կողմնակցը հատուկ գործողության ժամանակ։ Տեսահոլովակում ACORN ակտիվիստները խորհրդակցություն են անցկացրել Լատինական Ամերիկայից անչափահաս աղջիկների հետ հասարակաց տան բացման հարցերի շուրջ։ Տեսահոլովակի արդյունքում առաջացած սկանդալի պատճառով կազմակերպությունը զրկվել է ամերիկյան պետական և հասարակական կառույցների աջակցությունից և շուտով դադարել է գոյություն ունենալուց։ Դա առաջին աղմկող պատմությունն էր, որով Բրեյթբարտը կարող էր պարծենալ։ 2010 թվականին նրա մասնակցությամբ ևս մեկ սկանդալ է տեղի ունեցել։ BigGovernment.com կայքում հայտնվել է մոնտաժված տեսահոլովակ, որում ԱՄՆ Գյուղատնտեսության նախարարության աշխատակցուհի սևամորթ Շիրլի Շերոդը իբրև պարծեցել է 24-տարի վաղեմություն ունեցող պատմությամբ, երբ նա չի օգնել սպիտակամորթ ֆերմերին։ Կնոջը հասարակության ճնշմամբ ազատել են աշխատանքից։ Ավելի ուշ պարզվել է, որ տեսահոլովակը մոնտաժված է 43 րոպե տևողությամբ բնօրինակ տեսահոլովակից և Բրեյթբարտի դիտավորյալ առաջբերումն է։ ԱՄՆ նախագահ Բարաք Օբամայի գործադիր գրասենյակը ստիպված է եղել ներողություն խնդրել Շերոդից։ Հաջորդ տարի Breitbart News-ի ստեղծողը դարձել է ևս մեկ սկանդալի նախաձեռնող։ Նա լրատվամիջոցներին է ուղարկել կոնգրեսմեն Էնտոնի Վայների անպարկեշտ նկարները, որոնք վերջինս ծանոթանալիս ուղարկել է բազմաթիվ աղջիկների։ Տեղի ունեցածից հետո քաղաքական գործիչը պաշտոնաթող է եղել։
Որոշ փորձագետներ Բրեյթբարտին անվանել են իր ժամանակի լավագույն համացանցային լրագրող։ Էնդրյուն մահացել է 43 տարեկան հասակում Լոս Անջելեսում։ Կյանքի վերջին շրջանում բողոքել է սրտի ցավերից։


== Breitbart News ==
Breitbart News Network, ուլտրաաջ կայք, որում հավաքված են նորություններ, կարծիքներ և մեկնաբանություններ։ Կայքի ղեկավարությունը հիմնավորվել է Լոս Անջելեսում, թղթակցությունները գտնվում են Տեխասում, Լոնդոնում և Երուսաղեմում։ Ստեղծողը կնքել է այն որպես «աջ Huffington Post»։ Կայքը տարածել է կեղծ տեղեկություններ և դավադրական տեսություններ։ Տարբեր ժամանակահատվածներում հրատարակչությունում աշխատել են այնպիսի մարդիկ, ինչպիսին են Մայլո Յանոպուլոսը և Սթիվեն Բենոնը։ Ենթադրվում է, որ կայքը 2016 թվականի նախագահական ընտրությունների ժամանակ մեծ դեր է խաղացել Դոնալդ Թրամփի հաղթանակում։


== Ծանոթագրություններ ==
Էկզոտիկ բարիոններ

Էկզոտիկ բարիոններ, տարրական մասնիկներ, որոնք չորս կամ ավելի քվարկների և այլ տարրական մասնիկների (հակաքվարկների կամ գլյուոնների) կապված վիճակներ են։ Օրինակ՝ պենտաքվարկները, որոնք կազմված են չորս քվարկից և մեկ հավաքվարկից։ Էկզոտիկ բարիոններին կարելի է հակադրել սովորական բարիոնները, որոնք երեք քվարկի կապված վիճակներ են։
Մինչև հիմա հայտնի միակ էկզոտիկ բարիոնը պենտաքվարկներն են՝ P+c(4380) և P+c(4450), որոնք հայտնաբերվել են 2015 թվականին LHCb նախագծում։
Որոշ առանձնահատուկ փորձնական անոմալիաներ բացատրելու համար ենթադրվում է, որ մի քանի տիպի էկզոտիկ բարիոններ գոյություն ունեն, ինչը ստանդարտ մոդելից դուրս ենթադրություն է։ Սակայն այսպիսի մասնիկների անկախ փորձնական վկայություն չկա։ Մի օրինակ են սուպերսիմետրիկ R-բարիոնները, որոնք երեք քվարկի և գլյուինոյի կապված վիճակներ են։ Ամենաթեթև R-բարիոնը նշանակվում է 
  
    
      
        
          
            
              S
            
          
          
            0
          
        
      
    
    {\displaystyle {\mbox{S}}^{0}}
   և կազմված է վերև֊քվարկից, ներքև֊քվարկից, տարօրինակ քվարկից և գլյուինոյից։ Ակնկալվում է, որ այս մասնիկը կյանքի երկար տևողություն ունի կամ կայում է և դրա միջոցով կարելի է բացատրել գերբարձր էներգիայով տիեզերական ճառագայթները։ Կայուն էկզոտիկ բարիոնները ուժեղ փոխազդող մութ նյութի թեկնածուներ են։
Ըստ ապագայագետ Ռայմոնդ Կուրցվայլի՝ 21֊րդ դարի վերջին կարող է հնարավոր լինի ֆեմտոտեխնոլոգիաների կիրառությամբ ստեղծել էկզոտիկ բարիոններից կազմված նոր քիմիական տարրեր, որոնցից ի վերջո նոր տարրերի պարբերական համակարգ կկազմվի, որի տարրերը կատարելապես այլ հատկություններ կունենան՝ ի տարբերություն սովորական քիմիական տարրերի։


== Ծանոթագրություններ ==
Ինիեստա (քաղաք)

Ինիեստա (իսպ.՝ Iniesta), քաղաք և համայնք Իսպանիայում, մտնում է Կուենկա պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Մանչուելա կոնկենսե շրջանի կազմի մեջ։ Տարածքը՝ 232,30 կմ2։ Բնակչությունը՝ 4 694 (2010 թվականին)։ Հեռավորությունը վարչական կենտրոնից՝ 105 կմ։


== Պատկերասրահ ==

		


== Բնակչություն ==


== Ծանոթագրություններ ==


== Արտաքին հղումներ ==
Página web no oficial con abundante información sobre Iniesta.
Página web no oficial con abundante información sobre Iniesta.
Página web oficial del Ayuntamiento de Iniesta.
Երկաթե հեղեղ (ֆիլմ)

Անվան այլ կիրառումների համար տե՛ս՝ Երկաթե հեղեղ (այլ կիրառումներ)«Երկաթե հեղեղ»  (ռուս.՝ Железный поток), Ալեքսանդր Սերաֆիմովիչի համանուն պատմվածքի հիման վրա 1967 թվականին ռեժիսոր Եֆիմ Ձիգանի նկարահանած խորհրդային գեղարվեստական գունավոր լայնաֆորմատ ֆիլմ, որի պրեմիերան տեղի է ունեցել 1967 թվականի նոյեմբերի 5-ին։ Վարձույթով ֆիլմը դիտել է 22200000 հանդիսատես։


== Սյուժե ==
Սյուժեի հիմքում Թամանի բանակի հաղթական ուղին է շրջաններով` գրավված սպիտակների կողմից։ Գործողությունները կատարվում են քաղաքացիական պատերազմի սկզբում (1918)։


== Դերերում ==


== Նկարահանող խումբ ==
Ռեժիսոր` Եֆիմ Ձիգան
Սցենարիստ` Եֆիմ Ձիգան, Արկադի Պերվենցև
Բեմադրող օպերատոր` Ալեքսեյ Տեմերին
Կոմպոզիտոր` Վանո Մուրադելի
Նկարիչ` Պյոտր Կիսելյով
Օպերատոր` Ի. Մելնիկով
Հնչյունային օպերատոր` Վ. Շարուն, Ն. Կալինիչենկո
Դիրիժոր` Էմին Խաչատուրյան
Դիմահարդար` Ի. Չիչենին
Մոնտաժ` Ե. Կարպովա, Ա. Բուրմիստրովա
Զգեստներ` Ս. Պորտնոյ, Ն. Մեշկովա
Ռեժիսորի օգնական` Լեոնիդ Բասով
Ֆիլմի տնօրենի տեղակալ` Սերգեյ Ղահրամանով
Տնօրեն` Ա. Ֆրադիս, Գ. Կուզնեցով


== Մրցանակներ ==
Առաջին մրցանակ «Լավագույն պատմա-հեղափոխական ֆիլմի» համար, Համախորհրդային կինոփառատոն (1968), Լենինգրադ
«Հին ինկերի ոսկե կուռք» գրանպրի, Միջազգային կինոփառատոն, Չիկլայո-70 (Պերու)


== Ծանոթագրություններ ==


== Արտաքին հղումներ ==
«Железный поток»(անգլ.) ֆիլմը Internet Movie Database կայքում
Քո սեփական բիզնեսը Հայաստանում

Քո սեփական բիզնեսը Հայաստանում, բիզնես խորհրդատվության, ուսուցման մասնագետ Սամվել Գևորգյանի հեղինակած հայաստանյան ավելի քան երկու հարյուր ընկերությունների և կազմակերպությունների պատմությունները լուսաբանող բիզնես գիրք։
Գրքում ներկայացված են հայաստանյան բիզնեսի երկու հարյուրից ավելի պատմություն այնպիսի ոլորտներից, ինչպիսիք են տեղեկատվական տեխնոլոգիաները, տուրիզմը, արտադրությունը, ծառայությունները և այլն։
Գրքի հիմքում է դրված հեղինակի՝ Սամվել Գևորգյանի սեփական բիզնեսներով զբաղվելու 26 տարվա փորձը, բիզնեսի խորհրդատվական գործունեությունը հարյուրավոր ընկերությունների հետ և թրեյնինգային փորձառությունը հազարավոր մասնակիցների հետ։


== Պատմություն ==
Գրքի առաջին երեք տարբերակները հրատարակվել են 2003-2010 թվականներին և կոչվել են «Ինչպես սկսել սեփական բիզնես Հայաստանում»։ 2016 թվականի դեկտեմբերին հրատարակությունը անվճար տեղադրելուց հետո ներբեռնումների թիվն անցավ 25,000-ը, որից հետո որոշում կայացվեց տպել գրքի չորրորդ հրատարակությունը, որը վերնագրվեց «Քո սեփական բիզնեսը Հայաստանում»։ «Չորրորդ՝ լրամշակված և նորացված հրատարակության մեջ ներկայացված է բիզնեսի ամբողջ ճանապարհը՝ սկսած գաղափարից և բիզնես մոդելից, մինչև հաջողության բարձունքներին հասնելը»։


== Բովանդակություն ==
Գիրքը բաղկացած է 21+1 գլխից, որոնք բաժանված են 4 հիմնական մասի՝

Պլանավորիր քո բիզնեսը,
Կազմակերպիր քո բիզնեսը,
Կառավարիր քո բիզնեսը,
Զարգացրու քո բիզնեսը։Lրացուցիչ 22-րդ գլխի գաղափարն այն է, ինչպես նշված է գրքում, «որ եկել է ժամանակը՝ գործելու, ինքնակազմակերպվելու և Հայաստանում բիզնես սկսելու»։


== Ծանոթագրություններ ==
All of Me

«All of Me», ամերիկացի երգիչ-երգահան Ջոն Լեջենդի երգն է։ Այն թողարկվել է 2013 թվականի օգոստոսի 12-ին, որպես նրա «Love in the Future» կոչվող չորրորդ ստուդիական ալբոմի երրորդ սինգլ։ Երգը գրվել է Թոբի Գադի և Ջոն Լեջենդի կողմից։


== Քննադատական արձագանքներ ==
«All of Me» երգը հիմնականում ստացել է դրական արձագանքներ երաժշտական քննադատների կողմից։ Exclaim! ամսագրի լրագող Ռայան Պատրիկը գրել է, որ երգը ցույց է տալիս Ջոն Լեջենդի «սենտիմենտալ ձայնը»։ NOW շաբաթաթերթի լրագրող Ջուլիա Լեկնտը նշել է, որ նրա ձայնը փայլում է այս երգում։ The Guardian շաբաթաթերթի Մոլոյ Վուդքրեֆթը նույնպես բարձր է գնահատել Ջոնի վոկալային տվյալները երգում։


== Տեսահոլովակ ==
Երգի տեսահոլովակը, որի ռեժիսորն է Նաբիլ Էլդերկինը, նկարահանվել 2013 թվականի սեպտեմբերին Իտալիայում, որտեղ նկարահանումներից օրեր հետո տեղի է ունեցել Ջոն Լեջենդի և մոդել Քրիսի Թեյգենի ամուսնական արարողությունը։ Տեսահոլովակի վերջին մասում մի փոքրիկ դրվագ է ցուցադրվում նրանց հարսանիքից։ Տեսահոլովակի պրեմիերան կայացել է 2013 թվականի հոկտեմբերի 2-ին։


== Երգացանկ ==
Թվային ներբեռնում«All of Me» (ալբոմի տարբերակ) – 4։29Թվային ներբեռնում — ռեմիքս«All of Me» (Tiësto's Birthday Treatment remix) (radio edit) – 4։11Թվային ներբեռնում«All of Me» (համագործակցությամբ Ջենիֆեր Նեթլզի և Հանթեր Հեյզի հետ) – 4։19CD սինգլ«All of Me» – 4։29
«Made to Love» – 3։59


== Հիթ-շքերթներ ==


== Հավաստագրեր ==
 2013 թվականի մայիսի 9-ին RIAA-ի թվային սինգլների հավաստագրումները ներառում են ոչ միայն ներբեռնումները, այլև աուդիո և/կամ վիդեո երգերի պատվերները


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Դարչնածառ

Դարչնածառ, դափնազգիների ընտանիքի դարչնենիների (Cinnamomum) ցեղի մշտադալար ծառեր կամ խոշոր թփեր։ Ունի ամուր, հաստակևղև տերևներ, դեղնականաչավուն կամ սպիտակավուն մանր ծաղիկներ։ Պտուղները երկարավուն, միասերմ են։ Առավել արժեքավոր են մշակվող երկու տեսակները՝ C․ cassia և C․ zeylanicum։ Առաջինը մշակվում է հարավային Չինաստանում, Վիետնամում, Լաոսում, Շրի Լանկայում, Ինդոնեզիայում, Լատինական Ամերիկայում, երկրորդը՝ Ասիայի, Աֆրիկայի, Ամերիկայի արևադարձային գոտում։


== Հիշատակումներ ==
Սրա մասին հիշատակվում է գրեթե բոլոր հույն պատմագիրների մոտ, որոնք անվան էլ են կոշտ ոսկի։ Անունը լատիներենից է՝ cinna բառից է, որը նշանակում է անոթ։


== Պատմություն ==
Դասական ժամանակներում առանձնացվում էին չորս տեսակի դարչնածառեր․

Cassia գալիս է Արաբիայից և Եթովպիայից, գրականորեն «Բույսի կեղևը» առանձնացված է ծառից։
Ճշմարիտ դարչնենի (קִנָּמוֹן), C. zeylanicum-ի կեղևը Շրի լանկայից։
Մալաբաթրում կամ մալոբաթրում (Սանսկրիտից) իր մեջ ընդգրկում է C. tamala Հյուսիսային Հնդկաստանից։
C. cassia, Սերեսից, Չինաստան։Դարչինը անտիկ դարաշրջանից հայտնի է եղել։ Առաջինը հայտնի է եղել Եգիպտոսում ՔԱ 2000 թվականից և նրանք, ովքեր ասում են սրա ծագումը Չինաստանից է, սա շփոթում են բամբուկի հետ։
Հեբրյույի սուրբ գրքում մի քանի անգամ հիշատակվում է այս բույսը, առաջինը երբ Մոսեսը որոշում է օգտագործել երկու քաղցր Դարչին և սուրբ յուղ, պրովերբներում, որտեղ սիրահարնորի մահճակալները համեմված է միրթերով, ալոեներով, և դարչիններով, և Սողոմոնի երգում։
Այս բույսը գնահատված էր բոլոր անտիկ երկրների կողմից։ 


== Կիրառություն ==
Դարչնի կեղևը օգտագործվում է որպես համեմունք։ այն օգտագործվում է թխվածքների համեմունքի հունք։ Նրանից շոկոլադ են ստանում, Մեքսիկայում։ Սա օգտագործվում է նաև շատ աղանդերում, ինչպես խնձորի կորիզները, նուշը։
Մերձավոր արևելքում սա հաճախ օգտագործվում է, որպես համեղ միացում հավի և լամայի հետ։
ԱՄՆում սա օգտագործվում է որպես շաքար։ Թուրքիայում նույնպես այն օգտագործվում է որպես շաքար, ուղղակի արդեն մանրացված տարբերակով։
Այն օգտագործվում է որպես ալկոհոլ ևս։ Ալկոհոլի չափը հասնում է մինչև 80 տոկոսի։ Նրանից պատրաստում վիսկի և կոնյակ։
Սա ունի նաև բուժական գործառույթ։ Բուժում է բոլոր տեսակի վարակիչ վիրուսային հիվանդությունները։


== Աղբյուրներ ==


== Պատկերասրահ ==
Կարտագո (նահանգ)

Անվան այլ կիրառումների համար տե՛ս՝ Կարտագո (այլ կիրառումներ)Կարտագո (իսպ.՝ Cartago, իսպաներեն «Կարթագեն» բառից), Կոստա Ռիկայի 7 նահանգներից մեկը։


== Աշխարհագրություն ==
Գտնվում է երկրի կենտրոնական հատվածում։ Արևմուտքում սահմանակից է Պունտարենաս նահանգի հետ, արևելքում՝ Լիմոն նահանգի հետ։ Վարչական կենտրոնը Կարտագո քաղաքն է։ Կարտագո քաղաքը իր հիմնադրման թվականից (1563) մինչը 1823 թվականը եղել է Կոստա Ռիկայի մայրաքաղաքը։
Տարածքը՝ 3125 կմ²։ Բնակչությունը՝ 490 903 (2011 թվականի տվյալներով)։
Նահանգի ամենաբարձր կետը Սեռո դե լա Մյուերտն է (բարձրությունը ծովի մակարդակից 3600 մ)։ Կարտագոյից հյուսիս-արևմուտք գտնվում է Տուռիալբա հրաբուխը։ Բարձրությամբ այն Կոստա Ռիկայի երկրորդ հրաբուխն է և միակը երկրում, որը թույլ է տալիս իջնել նրա երեք խառնարաններից մեկը և մոտիկից դիտել հրաբխային երկրորդական գործունեություն։ Տուռիալբայից ոչ հեռու գտնվում է Իրասու հրաբուխը։ Հրաբուխն ունի մի քանի խառնարաններ. դրանցից մեկը (Դիեգո դե լա Այա (խորությունը 100 մ)) դարձել է լիճ՝ լցված ուժեղ հանքայնացված ջրով, որը փոխում է գույնը կարմիրից կանաչ։


== Տեսարժան վայրեր ==
Տուռիալբա կանտոնում գտնվում է հնագիտական հուշարձան Գուայաբոն. հին հնդկական քաղաք, որը բնակեցված է եղել մ.թ.ա. 1000 թվականից։ Քաղաքը զարգացման գագաթնակետին հասել է 800 թվականին, երբ քաղաքում ապրել է շուրջ 10 000 մարդ։ Մոտ 1400 թվականին քաղաքը լքվել է։


== Կանտոններ ==
Բաժանված է 8 կանտոնների՝


== Տնտեսություն ==
Կարտագոն Կոստա Ռիկայի փոքր նահանգներից մեկն է, բայց տնտեսական ցուցանիշներով առաջատար է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոստա Ռիկայի տեսարժան վայրեր
Centro de información de la provincia
Իրավունքի փիլիսոփայություն

Իրավունքի փիլիսոփայություն իրավագիտության մեթոդաբանական հիմքն է։ Իրավունքի փիլիսոփայությունը, որպես փիլիսոփայության բաղադրիչ մաս չի տարբերվում փիլիսոփայությունից ոչ իր ֆունկցիաներով, ոչ իր մեթոդներով։


== Իրավունքի փիլիսոփայության խնդիրներ ==
Իրավաբանական գիտությունների վերաբերմամբ իրավունքի փիլիսոփայության վերաբերյալ իրավունքի փիլիսոփայությունը լուծում է նույն այն խնդիրները, ինչը որ լուծում է փիլիսոփայությունը՝ մարդկային իմացության բոլոր ճյուղերի նկատմամբ։ Իրավունքի փիլիսոփայության ընդհանուր տեսական խնդիրը իրավաբանական բոլոր գիտությունների հիմքում ընկած պետա-իրավական համընդհանուր կատեգորիաների ուսումնասիրությունն է։


=== Համընդհանուր կատեգորիաներ ===
Իրավագիտության հիմնական և բարձրագույն գիտական կատեգորիան «իրավունքն» է, որը «հասարակական», հասարակության «պետական» կյանքի երևույթ է։


== Աղբյուրներ ==
«Պետության և իրավունքի տեսություն», 1997 Երևան, թարգմանությունը Խաչիկ Հարությունյանի
Սքանչելագործ վանք

Սքանչելագործ վանք - հայկական վանական համալիր էր պատմական Տուրուբերան նահանգում։ Ունեցել է բավական քանակությամբ տարածք։ այստեղ ստեղծվել են ավելի քան քսան ձեռագրեր։ Ոչնչացվել է Մեծ Եղեռնի ժամանակ։ Հայտնի է նաև որպես Երաշխավոր, Սուրբ Նշան, Պատերազմի Սուրբ Նշան, վանք։ Գտնվեկ է Մեծ Հայքի Տուրուբերան նահանգի Բզնունիք գավառում, Արծկե քաղաքից հյուսիսային, Սիփան լեռան լանջին։
Վանքի մասին հիշատակվում է Վահան Գողթնացու (մոտ 700-737) վարքում (744 թվականին գրի է առել Սուրբ վանքի վանահայր Արտավազդ վարդապետը) և մի ձեռագիր հիշատակարանում («Արարատ», Էջմիածին, 1910, Էջ 623), ուր նշվում Է, որ Աշոտ Ա թագավորի օծումը կատարվել է 884 թվականին, սուրբ վանքում։ Ըստ ճարտարապետական վերլուծություններին․ դե Մաֆֆեին եկեղեցին թվագրում է 7-րդ  դարի վերջ-8-րդ դարի սկիզբ։ Պահպանվել են վանքի եկեղեցին և պարսպից հատվածներ։
Եկեղեցին վանքի սեղանաձև տարածքի հարավ-արևելքում Է։ Այն արտաքուստ ուղղանկյուն է (15,25 itX7,2 ւ/)> ներքուստ բաղկացած է երկու մասից՝ բուն եկեղեցին և կից կամարակապ, թաղածածկ քառակուսի սրահը։ Սուրբ Նշան եկեղեցին ուղղանկյան մեջ ներառնված, արևելքի խորանին կից դեպի աղոթասրահ բացվող ավանդատներով, երկու ազատ կանգնած սյուներով (հայկական եկեղեցիներում բացառիկ է գմբեթակիր մույթերի փոխարեն միակտուր քարե սյուների օգտագործումը) գմբեթավոր կառույց Է։ Գմբեթային փոխանցումը առագաստային Է, թմբուկը՝ ներսից գլանաձև, դրսից՝ ութանիստ, որի չորս նիստերին լուսամուտներ են, ծածկը բրգաձև Է։ Կառույցի այս տիպը տարածված է եղել Հունաստանում, Վրաստանում, Հայաստանում (հայտնի են 7-ից 15-րդ դարեր կառուցված մի շարք եկեղեցիներ)։


== Ծանոթագրություններ ==
Գրետա Մկրտչյան

Գրետա Սուրենի Մկրտչյան (մայիսի 5, 1938(1938-05-05), Կիրովական, Հայկական ԽՍՀ, ԽՍՀՄ), հայ բանաստեղծուհի, ԽՍՀՄ գրողների միության անդամ 1971 թվականից։ ԽՄԿԿ անդամ 1969 թվականից։


== Կենսագրություն ==
Գրետա Մկրտչյանը ծնվել է 1938 թվականի մայիսի 5-ին, ՀԽՍՀ Կիրովական քաղաքում։ Մայրը՝ Քեթրին Լոֆինգը գերմանուհի է, հայրը՝ Սուրեն Տեր-Մկրտչյանը հայ է։ 1965 թվականին ավարտել է (հեռակա) Երևանի պետական համալսարանի բանասիրական ֆակուլտետը։ 1966 թվականից աշխատել է ՀԽՍՀ ներքին գործերի նախարարության Կիրովականի քաղաքային բաժնի ԱԳ տեսչությունում։ Եղել է միլիցիայի ավագ լեյտենանտ։


== Երկեր ==
Քեզ հետ (բանաստեղծություններ), Երևան, Հայպետհրատ, 1963, 38 էջ։
Սեր և հող (բանաստեղծություններ), Երևան, «Սովետական գրող», 1977,56 էջ։


== Ծանոթագրություններ ==
Նարնիայի ժամանակագրություններ։ Արքայազն Կասպիանը

«Նարնիայի ժամանակագրություններ։ Արքայազն Կասպիանը» (անգլ.՝ The Chronicles of Narnia: Prince Caspian)՝ ռեժիսոր Էնդրյու Ադամսոնի ֆիլմերից, որի գլխավոր դերերը մարմնավորում են Բեն Բարնսը, Ջորջի Հենլին, Սկանդար Կեյնսը, Ուիլյամ Մոուսլին, Աննա Պոփլուելը, Սերջո Կաստելիթոն, Փիթեր Դինկլեյջը, Ուորվիկ Դևիսը, Վինսենտ Գրասը, Պերֆրանչեսկո Ֆավինոն։


== Դերերում ==


== Սյուժե ==
Լյուսի, Սյուզեն, Էդմունդ և Պիտեր Պեվանսիները վերադառնում են Նարնիա։ Անգլիայում շատ քիչ ժամանակ է անցել, բայց Նարնիայում անցել են դարեր։ Երկիրը գտնվում է չար և դաժան թագավոր Միրազի ձեռքերում։ Բայց կախարդական թագավորությունն էլ իր հույսն ու ապավենն ունի։ Նա երիտասարդ արքայազն Կասպիանն է։ Կասպիանին գահը գրավելու համար չորս հերոսները առասպելական կենդանիներից զորք են հավաքում, որոնց գլխավորում է հենց ինքը՝ Ասլանը։


== Ծանոթագրություններ ==


== Արտաքին հղումներ ==
Նարնիայի ժամանակագրություններ։ Արքայազն Կասպիանը(անգլ.) ֆիլմը Internet Movie Database կայքում
«Նարնիայի ժամանակագրություններ։ Արքայազն Կասպիանը»(ռուս.) ֆիլմը ԿինոՊոիսկ կայքում։
Իսկ արշալույսներն այստեղ խաղաղ են (ֆիլմ, 1972)

Անվան այլ կիրառումների համար տե՛ս՝ Իսկ արշալույսներն այստեղ խաղաղ են (այլ կիրառումներ)Իսկ արշալույսներն այստեղ խաղաղ են (ռուս.՝ А зори здесь тихие), խորհրդային երկմասանոց գեղարվեստական կինոնկար, որը նկարահանվել է 1972 թվականին, ռեժիսոր Ստանիսլավ Ռոստոցկու կողմից` Բորիս Վասիլևի համանուն վիպակի մոտիվներով։ Կինոնկարը խորհրդային կինեմատոգրաֆի դասական նմուշ է և նվիրված է պատերազմի թեմային։ Այն խորհրդային կինովարձույթի առաջատարներից մեկն էր։


== Սյուժեն ==
Կինոնկարի հիմնական գործողություններն ընթանում են 1942 թվականին` Կարելիայում, Հայրենական մեծ պատերազմի ժամանակ։
Խորհրդային զորքերի թիկունքում գտնվող երկաթուղային ուղեբաժանքում տեղակայված են հակաօդայինների դասակի երկու ջոկեր։ Ուղեբաժանքի պարեկ, ավագ Ֆեդոտ Վասկովի մոտ ուղարկում են կամավորական աղջիկների, որոնցից շատերը նոր էին ավարտել դպրոցը։
Դասակի մարտիկներից մեկը` Ռիտա Օսյանինան, անտառում նկատում է երկու գերմանացի դիվերսանտների։ Վերադառնալով, նա այդ մասին զեկուցում է Վասկովին։ Վերջինս որոշում է կանգնեցնել թշնամական խմբին։ Ավագ Վասկովը, մարտիկներ Ժենյա Կոմելկովան, Ռիտա Օսյանինան, Լիզա Բրիչկինան, Գալյա Չետվերտակը և Սոնյա Գուրվիչը դուրս են գալիս դիվերսանտներին բռնելու, որոնց հնարավոր նպատակը երկաթուղին էր։
Մարտիկները դարանակալում են անտառում, սակայն այնտեղ հայտնվում են ոչ թե երկու, այլ տասնվեց դիվերսանտներ։ Վասկովի ջոկատը գերմանացիների հետ անհավասար մարտի է բռնվում։ Քանի որ օգնություն էր հարկավոր, Լիզան, ում Վասկովն ուղարկում է նոր ուժեր կանչելու, խեղդվում է ճահիճում։ Աղջիկները զոհվում են մեկը մյուսի ետևից, չնայած Վասկովը փորձում է պաշտպանել նրանց` որքան հնարավոր է։ Սակայն ողջ է մնում միայն նա։ Վիրավոր և գրեթե անզեն, Վասկովը կարողանում է գերի վերցնել ողջ մնացած դիվերսանտներին` իրենց հրամանատարի հետ միասին։ Երբ նրանց տանում էր դեպի թիկունք, տեղ են հասնում խորհրդային զինվորները։ Զորացրվելուց հետո Վասկովը որդեգրում է Ռիտա Օսյանինայի որդուն։
Երեսուն տարի անց, Վասկովն ու իր որդեգիրը հուշատախտակ են տեղադրում այն վայրում, որտեղ զոհվել էին աղջիկները։


== Դերասանական կազմ ==


== Նկարահանող խումբ ==


== Հետաքրքիր փաստեր ==
«Իսկ արշալույսներն այստեղ խաղաղ են» կինոնկարը ամենահայտնի խորհրդային ֆիլմերից մեկն էր Չինաստանում։ Այն բարձր է գնահատել Դեն Սյաոպինը։ 2005 թվականին Չինաստանի կենտրոնական հեռուստատեսությունը ռուս կինեմատոգրաֆիստների հետ միասին նկարահանել է համանուն հեռուստասերիալը (19 սերիա)։
2015 թվականին թողարկվել է կինոնկարի նոր տարբերակը (ռեժիսոր` Ռենատ Դավլետյարով)։


== Ձեռքբերումները ==
1973 թվականին, Ալմա-Աթայում կայացած համամիութենական կինոփառատոնում շահել է առաջին մրցանակը։
1972 թվականին, Վենետիկի կինոփառատոնում ստացել է հիշարժան մրցանակ։
«Սովետական էկրան» ամսագրի հարցումներով, կինոնկարը ճանաչվել է 1972 թվականի լավագույն ֆիլմ։
1973 թվականին ներկայացվել է «Օսկար» մրցանակի` «լավագույն օտարալեզու ֆիլմի համար» անվանակարգում։
1975 թվականին արժանացել է ԽՍՀՄ Պետական մրցանակի, իսկ 1974 թվականին` Համամիութենական Լենինյան Կոմերիտմիության Մրցանակի։ Մրցանակներն ստացել են ռեժիսոր Ստանիսլավ Ռոստոցկին, վիպակի և սցենարի հեղինակ Բորիս Վասիլևը, օպերատոր Վյաչեսլավ Շումսկին և դերասան Անդրեյ Մարտինովը։


== Ծանոթագրություններ ==
Կլավիր (այլ կիրառումներ)

Կլավիր (գերմ.՝ Klavier), կարող է վերաբերել․

ստեղնաշարային երաժշտական գործիքների (կլավիկորդ, կլավեսին, դաշնամուր) ընդհանուր անվանումը։
երգեցողության և դաշնամուրի կամ միայն դաշնամուրի համար վոկալսիմֆոնիկ ստեղծագործության (օպերա, օրատորիա, կանտատ և այլն) պարտիտուրի, ինչպես և դաշնամուրի համար բալետի պարտիտուրի փոխադրումը։ Երբեմն կլավիր են անվանում սիմֆոնիկ կամ կամերաանսամբլային երկերի դաշնամուրային փոխադրությունը (2, 4 կամ 8 ձեռքի համար)։
Սերգեյ Քեչեկ

Սերգեյ Կոստանդինի Քեչեկ (հոկտեմբերի 9, 1941(1941-10-09), Երևան, Հայկական ԽՍՀ, ԽՍՀՄ), հայ մանկավարժ, պրոֆեսոր (2006), ՀՀ արվեստի վաստակավոր գործիչ (2012)։


== Կենսագրություն ==
Սերգեյ Քեչեկը ծնվել է 1941 թվականի հոկտեմբերի 9-ին Երևանում։ 1959 թվականին ավարտել է Երևանի Պ. Ի. Չայկովսկու անվան երաժշտական դպրոցի դաշնամուրի բաժինը (դասատուներ՝ Է. Ոսկանյան, Կ. Մալխասյան), 1964 թվականին՝ Երևանի պետական կոնսերվատորիայի դաշնամուրի բաժինը (Ռ. Անդրիասյանի, Յ. Հայրապետյանի դասարաններ)։ 
1963-1964 թվականներին դասավանդել է Երևանի Ա. Սպենդիարյանի անվան դպրոցում (1982-1995 թվականներին եղել է նաև տնօրեն), 1964-1982 թվականներին՝ Ռ. Մելիքյանի անվան երաժշտական ուսումնարանում, 1967-1970 թվականներին՝ Կ. Սարաջևի անվան երաժշտական դպրոցում (նաև տնօրեն), 2015 թվականից՝ Պ. Ի. Չայկովսկու անվան երաժշտական դպրոցում։ 1967-1985 թվականներին և 1987 թվականից դասավանդել է Երևանի պետական կոնսերվատորիայում։ 
Կազմել է «Հայ կոմպոզիտորների դաշնամուրային անսամբլներ» (1982) ձեռնարկը, խմբագրել և գրախոսել է Յ. Զարգարյանի «Դաշնամուրային մանկավարժություն» (1989) գիրքը, «Երաժշտական մտքի ռիթմիկ գործոնը» (1994) մեթոդական ձեռնարկը, խմբագրել «Պիանիզմի սկիզբը» (1997) աշխատությունը, գրախոսել «Դաշնամուրի մեթոդիկա» (2001) ձեռնարկը։ 


== Պարգևներ ==
2009 – Երևանի քաղաքապետարանի ոսկե մեդալ,
2011 – ՀՀ մշակույթի նախարարության ոսկե մեդալ,
2012 – Ա. Բաբաջանյանի հիմնադրամի ոսկե մեդալ։


== Ծանոթագրություններ ==


== Արտաքին հղումներ ==
Առավոտ լուսո․ Սերգեյ Քեչեկ, Նատալիա Տրուլ
Ահմեդ բին Ալի (մարզադաշտ)

«Ահմեդ բին Ալի» (արաբ․՝ ملعب أحمد بن علي‎‎), Քաթարի Էր Ռայանե քաղաքի ֆուտբոլային մարզադաշտը, որը «Էր Ռայան» ֆուտբոլային ակումբի տնային խաղերի համար նախատեսված մարզադաշտն է։ Կառուցվել է 2003 թվականին, տեղավորում է 25000 մարդ։ Մարզադաշտը վերանորոգվել է 2022 թվականի Ֆուտբոլի աշխարհի առաջնության համար, որը կկայանա Քաթարում։


== Ծանոթագրություններ ==
1124

1124 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1124 թվականն է, 
XII դարի 24-րդ տարին։


== Դեպքեր ==
Դավիթ Շինարարի զորքերը ազատագրում են Անին սելջուկներից
Առաջին անգամ հիշատակվում է Էդինբուրգը
Բյուզանդիայի Հովհաննես II կայսրը նվաճում է սերբերին
Ապրիլի 27 - Շոտլանդիայի թագավոր է դառնում Դավիթ I-ը
Հուլիսի 7 - Խաչակիրները (Երուսաղեմի թագավոր Բոլդուին II-ի գլխավորությամբ) գրավում են Տիրը
Հոկտեմբերի 19 - Բոլդուին II-ը պաշարում է Հալեպը
Դեկտեմբերի 21 - Հռոմի պապ է դառնում Ոնորիոս II-ը


== Ծնունդներ ==


== Մահեր ==
Ապրիլի 23 - Շոտլանդիայի թագավոր Ալեքսանդր I
Դեկտեմբերի 13 - Հռոմի պապ Կալիստրատոս II
Ժորժ (այլ կիրառումներ)

Ժորժ, կարող է վերաբերել՝

Ժորժ - ֆրանսիական գրող Ալեքսանդր Դյումա հոր պատմա-արկածային վեպը
Ժորժ - հունական ծագումով ֆրանսիական անուն
Կորժովկա (գյուղ, Կրեմենչուգի շրջան)

Անվան այլ կիրառումների համար տե՛ս՝ ԿորժովկաԿորժովկա (ուկրաիներեն՝ Коржівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Կորժովկա գյուղում բնակվում էր 34 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրավչենկովո (այլ կիրառումներ)

Կրավչենկովո, կարող է վերաբերել՝

Կրավչենկովո - գյուղ, Ուկրաինայի Սումիի մարզի Բելոպոլիեի շրջանում
Կրավչենկովո - գյուղ, Ուկրաինայի Սումիի մարզի Գլուխովի շրջանում
Սրբապատկերների թանգարան (Վարշավա)

Վարշավայի սրբապատկերների թանգարան (լեհ.՝ Muzeum Ikon w Warszawie), գեղարվեստական թանգարան Լեհաստանի Վարշավա քաղաքում, որի հավաքածուներում պահպանվում են սրբապատկերային արվեստի ստեղծագործություններ։ Հիմնադրվել է 2011 թվականի նոյեմբերի 29-ին։ Վարշավայի ուղղափառ թեմի թանգարանի մասնաճյուղն է, գտնվում է սուրբ նահատակ Գրիգորի Պերաձե վանահոր անվան ուղղափառ մատուռի տարածքում՝ Լելեխովի փողոցում։


== Պատմություն ==
Թանգարանի հիմնադրման նախաձեռնողները եղել են Վարշավայի և ողջ Լեհաստանի արքեպիսկոպոս Սավա Գրիցունյակը և ուղղափառ մշակույթի բնագավառի փորձագետ Միխայիլ Բոգուցկին։ Թանգարանը դարձել է Վարշավայի առաջին և Լեհաստանի երրորդ նմանատպ հիմնարկությունն է՝ Սանոկի պատմական և Սուպրասլի սրբապատկերների թանգարաններից հետո։
Պաշտոնական բացումը կայացել է 2011 թվականի նոյեմբերի 29-ին։ Արարողություններին նախորդել է մաղթանքը, որն անցկացրել է տեղի ուղղափառ համայնքի վանահայր և քահանա Հենրիկ Պապրոցկին։


== Հավաքածու ==
Թանգարանը կազմված է երկու մասից։ Առաջին մասը իրենից ներկայացնում է ուղղափառ մատուռ, որում, բացի եկեղեցական զարդարանքի մշտական տարրերից, պատերի և պատկերակալի վրա կան Գժեգոժ Զինկևիչի վրձնին պատկանող, Բելսկ Պոդլյասկիի սրբանկարչային ուսումնարանի սրբապատկերները, Եժի Նովոսելսկիյի ֆրեսկոյի վերարտադրանկարները, ինչպես նաև Ադամ Ստալոնի-Դոբժանսկու վիտրաժային նկարները։ Թանգարանի երկրորդ մասը ցուցադրում է Էժի Ուսինովիչի եկեղեցու ծրագրերը և Ստալոնի-Դոբժանսկու բնօրինակ ապակենկարը։ 2012-2015 թվականներին թանգարանին կից գործել է Սրբանկարչության ակադեմիան։


== Ծանոթագրություններ ==
Պրասլովո (գյուղ, Մոժայսկի շրջան)

Անվան այլ կիրառումների համար տե՛ս՝ ՊրասլովոՊրասլովո (ռուս.՝ Праслово), գյուղ Ռուսաստանի Մոսկվայի մարզի Մոժայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզնեսենսկոե (քաղաքատիպ ավան, Վոզնեսենսկի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ռուս.՝ Вознесенское), քաղաքատիպ ավան Ռուսաստանի Նիժնի Նովգորոդի մարզի Վոզնեսենսկի շրջանի կազմում։
Բնակչությունը 2010 թվականին գրանցված տվյալներով կազմում էր 6964 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քլայվ Գրեյնջեր

Քլայվ Գրեյնջեր (անգլ.՝ Sir Clive William John Granger, սեպտեմբերի 4, 1934(1934-09-04)[…], Սուոնսի, Ուելս, Միացյալ Թագավորություն - մայիսի 27, 2009(2009-05-27)[…], Լա Խոյա, Սան Դիեգո, Կալիֆոռնիա, ԱՄՆ, ԱՄՆ), անգլիացի ականավոր տնտեսագետ, Նոբելյան մրցանակի դափնեկիր՝ ընդհանուր միտումներով տնտեսական ժամանակային շարքերի վերլուծության մեթոդների (կոինտեգրացիոն) մշակման համար (2003)։


== Կենսագրություն ==
Քլայվը ծնվել է 1934 թ. Մեծ Բրիտանիայի Սուոնսի քաղաքում (հարավային Ուեյլս)՝ Էդվարդ Ջոն և Էվելին Գրեյնջերների ընտանիքում։ Հաջորդ տարի ծնողները տեղափոխվեցին Լինքոլն։
Երկրորդ համաշխարհային պատերազմի տարիներին մոր հետ տեղափոխվել է Քեմբրիջ, որտեղ ստացել է նախնական կրթությունը։ Միջնակարգ կրթությունը կրկին սկսել է Քեմբրիջում, սակայն շարունակել Նոթինգհեմում, որտեղ ընտանիքը տեղափոխվեց պատերազմից հետո։ Դպրոցական տարիներին ի հայտ եկան Գրեյնջերի ունակությունները մաթեմատիկայում։ Քլայվին շատ էր հետաքրքում կիրառական մաթեմատիկան։
Միջնակարգ կրթությունն ստանալուց հետո Գրեյնջերն ընդունվեց Նոթինգհեմի համալսարան՝ մասնագիտանալու և տնտեսագիտության և մաթեմատիկայի բնագավառում, սակայն հաջորդ տարվանից շարունակեց միայն մաթեմատիկայի ուղղությամբ։ 1955 թ. ստանալով բակալավրի աստիճան՝ մնաց Նոթինգհեմի համալսարանում՝ Հարի Փիթի ղեկավարությամբ ստանալով վիճակագրության գիտությունների թեկնածու աստիճանը։
1956 թ. 21 տարեկան հասակում Գրեյնջերն սկսեց վիճակագրություն դասավանդել համալսարանում։ Քանի որ հիմնականում հետաքրքրված էր կիրառական վիճակագրությամբ և տնտեսագիտությամբ, ապա որպես դոկտորականի թեմա ընտրեց տնտեսական ժամանակային շարքերի վերլուծությունը, մի ոլորտ, որտեղ կարծում էր, թե շատ քիչ բան է արված։


== Աշխատություններ ==
Modelling Economic Series։ Readings in Econometric Methodology (1989)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Կապույտջուր

Կապույտջուր, գետ Հայաստանի Գեղարքունիքի մարզում։ Սկիզբ է առնում Սևանի լեռներից և Մասրիկի դաշտի հյուսիսային մասով հոսում դեպի Սևանա լիճ։ Երկարությունը՝ 16 կմ։


== Ծանոթագրություններ ==
Another Mind

Another Mind, ջազային կոմպոզիտոր և դաշնակահար Հիրոմ Ուեխարի դեբյուտային ստուդիական ալբոմն է, թողարկվել է 2003 թվականին, «Hiromi» կեղծանվամբ։ Արժանացել է Japan Gold Disc Award մրցանակի «2004 թվականի միջազգային ջազային ալբոմ» անվանակարգում։


== Երգացանկ ==
Բոլոր երգերի հեղինակ- Ուեխար Հիրոմի

XYZ - (5:37)
Double Personality - (11:57) «Կրկնակի անհատականություն»
Summer Rain - (6:07) / «Ամառային անձրև»
Joy - (8:29) «Ուրախություն»
010101 (Binary System) - (8:23)
Truth and Lies - (7:20) «Ճշմարտություն և սուտ»
Dançando no Paraiso - (7:39)
Another Mind - (8:44) «Այլ միտք»
The Tom and Jerry Show - (6:05) «Թոմի և Ջերրիի շոուն»


== Ձայնագրման մասնակիցները ==
Հիրոմի Ուեհարա - դաշնամուր
Mitch Cohn - բաս
Dave DiCenso - հարվածային


=== Հրավիրված դերասաններ ===
Anthony Jackson - բաս
Jim Odgren -ալտային սակսաֆոն
David Fiuczynski - կիթառ


== Ծանոթագրություններ ==
Կույր ժամադրություններ

Կույր ժամադրություններ (վրաց.՝ შემთხვევითი პაემნები), 2013 թվականին ռեժիսոր Լևան Կոգուաշվիլիի նկարահանած վրացական ֆիլմ։
2014 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։


== Սյուժե ==
Ֆիլմը պատմում է 40-ամյա թբիլիսցի ուսուցիչ Սանդրոյի մասին, ով ապրում է ծնողների հետ։ Մայրն անընդմեջ համոզում է նրան հասունանալ ու կին ունենալ, բայց Սանդրոյի բախտը չի բերում կանանց հարցում։ Նա իր ընկերոջ հետ ծանոթությունների կայքերն է պրպտում։ Հերթական անհաջող ժամադրությունից հետո Սանդրոն հանդիպում է վարսահարդար Մանանային և սիրահարվում նրան։ Պարզվում է, որ Մանանան ամուսնացած է, և նրա ամուսին Թենգոն պիտի կալանքից ազատվի փորձաշրջանով։ Սանդրոյի կույր ժամադրությունն ամուսնացած կնոջ հետ վերաճում է անհեթեթ սիրային պատմության։


== Դերեր ==
Անդրո Սաքվարելիձե
Իա Սուխիթաշվիլի
Արչիլ Կիկոձե
Վախթանգ Չաչանիձե
Կախի Կավսաձե


== Մրցանակներ ==
Ժյուրիի հատուկ մրցանակ, Աբու Դաբիի միջազգային կինոփառատոն, 2013
Մրցանակներ՝ լավագույն ֆիլմի, լավագույն ռեժիսորական աշխատանքի համար
FIPRESCI-ի մրցանակ, Սոֆիայի միջազգային կինոփառատոն, 2014
Զագրեբի կինոփառատոն, լավագույն ֆիլմ, 2014


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Պոկրովսկոե (գյուղ, Արտյոմովսկի քաղաքային օկրուգ)

Անվան այլ կիրառումների համար տե՛ս՝ ՊոկրովսկոեՊոկրովսկոե (ռուս.՝ Покровское), գյուղ Ռուսաստանի Սվերդլովսկի մարզի Արտյոմովսկի քաղաքային օկրուգի կազմում։
Բնակչությունը 1998 թվականին գրանցված տվյալներով կազմում էր 2934 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեն Իսկանդարյան

Կարեն Լենդրուշի Իսկանդարյան (8 հուլիսի, 1972, Զառիթափ, Վայոց ձորի մարզ - 2 հոկտեմբերի, 1992, Հաթերք, Լաչին), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1972 թվականի հուլիսի 8-ին Վայոց ձորի մարզի Զառիթափ գյուղում։
1982 թվականից հաճախել է գյուղի  միջնակարգ դպրոց։
1990 թվականին ավարտելով միջնակարգ դպրոցի 8-ամյա կրթությունը՝ մեկնել է Երևան և ընդունվել տեխնիկում։
1991 թվականին ավարտելով տեխնիկումը՝ ստացել է  կինոմեխանիկի մասնագիտություն։ 
Տեխնիկումն ավարտելուց հետո ընդունվել է Երևանի ժողովրդական տնտեսության ինստիտուտի հեռակա ուսուցման ֆակուլտետը։
1992 թվականին, երբ 2-րդ կուրսի ուսանող էր, սկսվում է առաջին զորահավաքը, և Կարենը մի խումբ ընկերների հետ մեկնում է ռազմաճակատ։
Մասնակցել է մի շարք ռազմական օպերացիաների, այդ թվում՝ Հաթերքի, Վաղուհասի, Հարությունագոմերի համար մղվող մարտերին։
Զոհվել է 1992 թվականի հոկտեմբերի 2-ին Լաչինի միջանցքի ազատագրման ժամանակ՝ Հաթերքի համար մղվող ճակատամարտում։
Հետմահու պարգևատրվել է տարբեր մեդալներով, շքանշաններով։ Կարենի հայրենի գյուղում՝ Զառիթափում, կանգնեցված է նրա անունը կրող հուշաքար, և ստեղծվել է հիշատակի անկյուն։
Ուրախ կարուսել

Ուրախ կարուսել (ռուս.՝ Весёлая карусель), խորհրդային և ռուսական մանկական մուլտիպլիկացիոն ալմանախ, որը թողարկվում է 1969 թվականից՝ «Սոյուզմուլտֆիլմ» կինոստուդիայում։


== Պատմություն ==
Մուլտիպլիկացիոն ալմանախի ստեղծման մտահղացման հեղինակն է համարվում նկարիչ-մուլտիպլիկատոր Անատոլի Պետրովը, ով որոշել էր միավորել ռեժիսուրայի մասին երազող երիտասարդ նկարիչների ուժերը՝ մեկ փորձարարական նախագծի մեջ։ Անձամբ Պետրովը գրել էր, որ ալմանախի միտքը ծագել էր իր կնոջ՝ ռեժիսոր Գալինա Բարինովայի մոտ։
Առաջին սերիան թողարկվել է 1969 թվականին, որի գեղարվեստական ղեկավարն էր Ռոման Կաչանովը։ Որպես ռեժիսորներ առաջին անգամ հանդես էին եկել Գալինա Բարինովան, Գենադի Սոկոլսկին և Լեոնիդ Նոսիրևը։ Ալմանախում փորձարկվում էին ավանդական մուլտիպլիկացիայի համար անսովոր տեխնիկական միջոցներ։ Ըստ Բարինովայի, առաջին թողարկումը Պետկինոյի նախագահի կողմից ենթարկվեց քննադատության։
Ալմանախի յուրաքանչյուր սերիան կազմված է 2-4 կարճատև սյուժեներից, որոնք մեծ մասամբ հիմնված էին հանելուկների, համրանքախաղերի, ոտանավորների, երգերի և այլնի վրա, որոնք շատ դեպքերում հայտնիություն էին ձեռք բերում ալմանախի շնորհիվ։ Սկզբում բոլոր սյուժեների վրա աշխատում էին կոլեկտիվով։ Յուրաքանչյուր թողարկումը նկարելը տևում էր մոտ 9 ամիս, իսկ ալմանախն ուներ հստակ արտահայտված կառուցվածք։ 1978 թվականից հետո ալմանախն ստացավ միմյանց հետ կապ չունեցող մուլտֆիլմերի ավանդական հավաքածուի տեսք։ 2001 թվականին «Ուրախ կարուսել»-ի նկարահանումները դադարեցվեցին, սակայն 2012 թվականին այն կրկին սկսեց վերաթողարկվել։ 2013 թվականին «Սոյուզմուլտֆիլմ»-ը  հայտարարություն տարածեց ալմանախի համար «նոր գաղափարներ» հավաքելու մասին, առաջարկելով բոլոր ցանկացողներին մասնակցություն ունենալ դրանց ստեղծմանը։
Ալմանախի սերիաների մեծ մասը նկարված էր, չնայած 1980-ականներին թողարկվել էին նաև մի քանի տիկնիկային պատմություններ։ Ժամանակակից թողարկումներում տեղ են գտել տարաբնույթ տեխնիկական լուծումներ, նաև համակարգչային վերադասավորումներ, եռաչափ գրաֆիկա և այլն։ Ալմանախի բոլոր թողարկումները սկսվում, ուղեկցվում և ավարտվում են Վլադիմիր Պեկարի և Տատյանա Կոլյուշևայի ստեղծած՝ պտտվող կարուսելի դրվագով և հիշարժան երգով, որը կատարում է դերասանուհի Լյուդմիլա Գնիլովան։


== Թողարկումների ցանկը ==


== Ծանոթագրություններ ==
Գրեբենիկովսկի (Վերխնեդոնսկի շրջան)

Գրեբենիկովսկի (ռուս.՝ Гребенниковский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Շումիլինսկի գյուղական համայնքի կազմի մեջ։
Բովիկ

Բովիկ, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից 26 կմ հարավ-արևմուտք, Եփրատի ավազանին պատկանող գետակներից մեկի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պախվանց

Պախվանց (թուրքերեն՝ Kazanç, Gevaş), գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մյասոեդովո (այլ կիրառումներ)

Մյասոեդովո, կարող է վերաբերել՝

Մյասոեդովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Մյասոեդովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Մյասոեդովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Մերկիշ Հոհե

Մերկիշ Հոհե (գերմ.՝ Märkische Höhe), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Նոյհարդենբերգի ենթակայության տակ։ Բնակչությունը 596 մարդ է (2010 թվականի դեկտեմբերի 31–ի տվյալներով)։ Զբաղեցնում է 34,27 կմ² տարածք։ Պաշտոնական կոդը՝ 12 0 64 303։
Կոմունան ստորաբաժանվում է երեք գոյւղական համայնքների։


== Ծանոթագրություններ ==
Կարինե Հովսեփյան

Կարինե Պետյայի Հովսեփյան (փետրվարի 5, 1961, գյուղ Տանձավեր), հայ ազատամարտիկ։
1989-1994 թվականներին «Մեծն Տիգրան» աշխարհազորային գնդի կազմում մասնակցել է ՀՀ Գորիսի (Կոռնիձոր), Արարատի (Երասխ), Վայքի (Բարձունի), Սիսիանի (Սոֆլու) և ԼՂՀ Շահումյանի (Էրքեջ), Մարտակերտի, Լաչինի, Քելբաջարի շրջանների ինքնապաշտպանական և ազատագրական մարտերին։
Լրտեսը կամ Պատմվածք չեզոք տարածքի մասին

Լրտեսը կամ Պատմվածք չեզոք տարածքի մասին (անգլ.՝ The Spy: a Tale of the Neutral Ground), Ջեյմս Ֆենիմոր Կուպերի վեպը, որը լույս է տեսել 1821 թվականին։


== Գրքի պատմություն ==
Կուպերը սկսել է աշխատել իր նոր վեպի վրա անմիջապես այն բանից հետո, երբ ավարտում է «Նախազգուշություն» վեպը։ Իր կնոջ խորհրդով նա որոշում է գիրք գրել, որի գործողությունները տեղի կունենային Ամերիկայում։
Վեպի գրման աշխատանքները ավարտվում են 1821 թվականի ամռան և աշնան ընթացքում։ Որոշ ժամանակ Կուպերը տարակուսանքի մեջ էր այն հարցի շուրջ, թե ինչպես տալ տեքստը հրատարակողին. նա վստահ չէր այն բանում, որ հասարակությունը, որը կրթվել է անգլիական գրականությամբ, արդյոք կհետաքրքրվի ամերիկյան իրականությունը նկարագրող գրքով։ Այնուամենայնիվ գիրքը դեկտեմբերին լույս է տեսնում։


== Սյուժե ==
«Լրտես»֊ի գործողությունները տեղի են ունենում տասնութերորդ դարի վերջին, երբ ամերիկյան գաղութները անկախության պատերազմ էին մղում անգլիական գաղութարարների դեմ; Գլխավոր հերոս Հարվի Բըրչը, համեստ ամերիկացի է, որը իրենց սովորական առևտրական է ձևացնում, սակայն իրականում անգլիական զորքերից զինվորական ինֆորմացիա հավաքող է՝ Մայրցամաքային բանակի համար։ Բացի դրանից, վեպում նկարագրվում են Ուորթընների հարուստ հողատերերը, որոնք դուր են գալիս անգլիացիներին(քանի որ նրանց որդին ՝ Հենրի Ուորթընը, ծառայում էր թագավորական բանակին), սակայն նրանց կրտսեր դուստրը՝ Ֆրենսիսը սիրահարված է Մայրցամաքային բանակի սպա Դանվուդին։ Գրքի վերջում Դանվուդին ամուսնանում է Ֆրենսիսի հետ, իսկ Բըրչը հանդիպում է Վաշինգտոնի հետ և չի ընդունում իրեն հասանելիք մրցանակը։ Նա մահանում է 30 տարի անց՝ անգլիացիների հետ հաջորդ պատերազմի ժամանակ, և կապիտան Դանվուդին (սպայի և Ֆրենսիսի որդին) իմանում է Բըրչի իրական գործունեության մասին։


== Ռեակցիա և նշանակություն ==
Լրտեսն ունեցել է մեծ հաջողություն. առաջին կես տարվա ընթացքում Ամերիկայում տպագրման նպատակով համաձայնեցվել էր արդեն երեք հրատարակչության հետ։ Արդեն երկու ամսից գիրքը լույս է տեսնում Անգլիայում, իսկ հետո սկսում են հայտնվել ֆրանսերեն, գերմաներեն, իսպաներեն, իտալերեն և այլ լեզուներով թարգմանություններ։ Առաջին անգամ ամերիկյան ստեղծագործությունն ունենում է այսպիսի հաջողություն։
Գրախոսները շատ դրական են արտահայտվում են գրքի մասին, ավելացնելով, որ այս հրապարակումը տալիս է հարմար պատասխան այն հարցին, թե արդյոք բավականաչափ հարուստ է ամերիկյան պատմությունը և ամերիկյան մշակույթը այն բանի համար, որ նրանց հիման վրա կարելի լինի զարգացնել պատմական վեպի ժանրը։
Ֆենիմոր Կուպերը դարձել է հայտնի շնորհիվ իր երկրորդ գրքի, որը համարվում է հանրաճանաչ առաջատարն օրիգինալ ամերիկյան գրականություն։ Կյանքի վերջին շրջանում գրողը տեղափոխվում է Նյու Յորք, որպեսզի ապրի մշակութային կյանքի ամենաէական նշանակություն ունեցող վայրում և վերջնականորեն կապում է իր կյանքը գրական աշխատանքին։


== Ծանոթագրություններ ==
ま

Հիրագանայում՝ ま, կատականայում՝ マ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «մա» տառակապակցությանը և Միջազգային հնչյունական այբուբենի /ma/ ձայնին։
Ժամանակակից ճապոներենի վանկային աղյուսակում գտնվում է հիրագանայի み(մի) կանայից առաջ։ Իսկ կատականայում՝ ミ(մի) կանայից առաջ։
Աղբիւր բացեալ (5409, Պետրոս Բերթումեան)

Աղբիւր բացեալ, Պետրոս Բերթումեան (5409), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5409 թվի տակ։ Ձեռագիրը գրվել է 1814 թվականին Հոհան գրիչի կողմից Լիմում։ Ստացողը եղել է Աբրահամ Կոստանդուպոլսեցին։ Գրված է թղթի վրա, որը ունի 25.5x19 չափս։ Ձեռագիրը կազմված է 80 թերթից։ Գրված է միասյուն, նոտրգրով։ Ունի կիսախորան մանրանկարներ։ Կազմը` կաշեպատ ստվարաթուղթ դրոշմազարդ։ Հիշատակարաններ նախագաղափար՝ 66ա (1779 թ.), գրչի՝ 2ա։


== Բովանդակություն ==
նաև՝ Պօղոսի Կաղգուանցւոյ Կտակ Աւագ ուրբաթու։


== Ծանոթագրություններ ==